**Kulturetaten** er en kommunal etat i Oslo kommune. Kulturetaten er fagetat for kultur i Oslo kommune.

Kulturetaten består av Oslo byarkiv, Vigeland-museet, samt skulpturene i Vigelandsanlegget; Oslo kommunes kunstsamling, Kultureiendommer, Oslo musikk- og kulturskoleg, Oslo kulturnatt, kunst- og kulturstipend, Popsenteret, Øvingshotellet, byomfattende arrangement, samt tilskudd til kunst og kulturtiltak, ferieleire, frivillige barne- og ungdomsorganisasjoner og musikkliv for barn og unge.

Kulturetaten ble opprettet april 2008 da Kultur- og idrettsetaten ble delt i to separate etater. Fra 1. mai 2010 ble Munch- og Stenersenmuseet skilt ut fra Kulturetaten og etablert som egen etat. Den nye etaten har fått navnet Munch-museet (MUM).

Stein Slyngstad er direktør for Kulturetaten.

Oslo pilot
----------

OSLO PILOT var et toårig prosjekt initiert, finansiert og driftet av Oslo kommune, Kulturetaten, for å utforske kunstens rolle i og for offentlige rom. Prosjektet varte 2015-2017 og var kuratert av Eva González-Sancho og Per Gunnar Eeg-Tverbakk. Prosjektet ble opprettet for å undersøke forutsetningen for en periodisk kunstmønstring i Oslo og kuratorenes oppgave var å foreslå et rammeverk eller en modell for dette. Oslo Pilot fungerte som et forprosjekt for Oslobiennalen som åpnet 25. mai 2019.

Oslo Pilots hovedanliggende var refleksjoner over kunstens forhold til det offentlige rom og begreper om tid. Prosjektet ble bygget opp rundt fire temaer for undersøkelser: Reaktivering, periodisitet, forsvinning og offentlighet. Til å utforske disse problemstillingene inviterte kuratorene en rekke kunstnere, forfattere, kuratorer, forfattere og andre spesialister i løpet av de to årene Oslo Pilot eksisterte.

Ifølge en artikkel på nettstedet Kunstkritikk.no hadde prosjektet «et kommunalt budsjett på to millioner kroner, og er også støttet av Kunst i offentlige rom (KORO) med 500 000 kroner. I tillegg avsettes det årlig midler til satsningen.» Prosjektet ble finansiert av Oslo kommunes kunstordning. 

Oslo Pilot gjennomførte flere prosjekter over hele byen. Det mest kjente var en installajon av den norske kunstneren Marianne Heske, kalt *House of Commons (Underhuset)*. Her ble et lite og forlatt småhus fra Østfold flyttet til plassen foran Stortinget i Oslo. Prosjektet åpnet 21. oktober 2015 med taler av Kulturetatens direktør Hilde Barstad og stortingspresident Olemic Thommessen. Et annet kjent prosjekt var samarbeidet med Kunstnerens Hus og Vigeland-museet om en presentasjon av Siri Aurdals skulpturer som omfattet en bok, en utstilling i Kunstnernes Hus og en utendørs skulptur i Vigelandsparken. Prosjektet hadde utgangspunkt i den norske kunstneren Eline Mugaas’ mangeårige arbeid med å arkivere og dokumentere Aurdals kunstnervirksomhet i en større publikasjon.

Da Oslo Pilot var avsluttet utkom publikasjonen *Oslo Pilot (2015–17): A Project Investigating the Role of Art In and for the Public Space–Laying the Groundwork for Oslo Biennial First Edition* (Mousse Publishing, 2019) som samlet 38 tidligere publiserte tekster som spenner over de siste 80 årene og 19 bestilte tekster som utforsker kunst i offentlige rom og sfærer. Boken inneholder også en redigert transkripsjon av symposiet «The Giver, the Guest, and the Ghost: The Presence of Art in Public Realms.», som ble organisert av OSLO PILOT høsten 2016.

Referanser
----------

1. 1 2  «Om OSLO PILOT : OSLO PILOT ARCHIVE». *archive.oslopilot.no*. Arkivert fra originalen 3. august 2021. Besøkt 3. august 2021.
2. ↑  «Om biennalen». *oslobiennalen*. Besøkt 3. august 2021.
3. ↑  Liven, Torunn (17. oktober 2014). «Oslo-pilot». *Kunstkritikk*. Besøkt 3. august 2021.
4. ↑  «Oslo kommunes kunstsamling». *Oslo kommune* **(norsk)**. Besøkt 3. august 2021.
5. ↑  «Åpnet «House of Commons» på Løvebakken». *Stortinget* **(norsk)**. 21. oktober 2015. Besøkt 3. august 2021.
6. ↑  «Siri Aurdal by Eline Mugaas». *Objektiv* **(engelsk)**. Arkivert fra originalen 3. august 2021. Besøkt 3. august 2021.
7. ↑  *OSLO PILOT (2015-2017) A PROJECT INVESTIGATING THE ROLE OF ART IN AND FOR THE PUBLIC SPACE—LAYING THE GROUNDWORK FOR OSLO BIENNIAL FIRST EDITION* **(norsk)**.

Eksterne lenker
---------------

* (no) Offisielt nettsted Rediger på Wikidata
* (no) Oslo Pilots arkiv Arkivert 15. januar 2022 hos Wayback Machine.
* (no) Oslo-Pilot, Kunstkritikk, 17.10.2014
* (no) En god start for Oslo Pilot, Aftenposten, 11.09.2015

| * v
* d
* r
Oslo kommune |
| --- |
| Oslo bystyre **·** Bystyrets sekretariat **·** Oslo byråd |
| Kommunevåpen | Etater | Barne- og familieetaten **·** Beredskapsetaten **·** Brann- og redningsetaten **·** Byantikvaren **·** Bymiljøetaten **·** Deichman bibliotek **·** Eiendoms- og byfornyelsesetaten **·** Fornebubanen **·** Gravplassetaten **·** Helseetaten **·** Innkrevingsetaten  **·** Klimaetaten **·** Kommuneadvokaten **·** Kommunerevisjonen **·** Kulturetaten **·** Munchmuseet **·** Næringsetaten **·** Origo **·** Plan- og bygningsetaten **·** Renovasjons- og gjenvinningsetaten **·** Rådhusets forvaltningstjeneste **·** Sykehjemsetaten **·** Utdanningsetaten **·** Utviklings- og kompetanseetaten **·** Vann- og avløpsetaten **·** Velferdsetaten |
| Foretak | Boligbygg Oslo **·** Oslo Havn **·** Oslobygg |
| Bydeler | Alna **·** Bjerke **·** Frogner **·** Gamle Oslo **·** Grorud **·** Grünerløkka **·** Nordre Aker **·** Nordstrand **·** Sagene **·** St. Hanshaugen **·** Stovner **·** Søndre Nordstrand **·** Ullern **·** Vestre Aker **·** Østensjø |


|  |  |
| --- | --- |
| Oppslagsverk/autoritetsdata | Oslo Byleksikon
 |

Portal: Oslo